Ilmend n Meksem (2010: 102):  Tasekka n udiwenni, d aḍris i d-yettawin tameslayt yellan gar sin neɣ ugar n yimdanen. Nezmer ad t-naf deg teywalt n yal ass, deg umezgun, deg tsastanin i ttgen yineɣmasen deg uskasi akken yebɣu yili. Ibedd s umata ɣef usteqsi d tririt.   Taɣessa-is  Aḍris n udiwenni yesɛa sin wudmawen: udem amezwaru yettili-d s usemres n yimyagen n wuḍuf (yenna, yerra), yesseḍfar-asen-d snat n tneqqiḍin (:) d usemres n tuccar deg tazwara d taggara n udiwenni. Ma deg wudem wis sin tettɣimi-d talɣa tamezwarut maca amaru deg kra n tegnatin yettekkes tuccar-nni imi yettuɣal-d srid ɣer ujerrid n tazwara yal mi ara d yemmeslay uwadem.